Läti Hendriku Ajaraamat, niisama Alnpeke teos on tõusnud esikohale sellepärast, et nendest huvitatud olid sakslased.  Balti sakslased eriti on suurt tähelepanu juhtinud neisse allikaisse. Neil ei olnud muidugi huvi allikates oleva Eesti ajaloo kohta, kuid Balti-Saksa. uurijail on ülielav huvi olnud sakslaste asumise kohta Baltiasse, millest kirjutab Läti Hendrik tolle aja kohta suure üksikasjalikkusega, ülistades sakslaste tegusid, eriti piiskop Alberti omi, kuna Alnpeke enam Saksa ordu tegusid hindab.